**„Любовници в излишък“**

**ПРЕМИЕРА**

от Робин Хоудън

режисьор - Анастас Попдимитров

сценография и костюми - Мария Диманова

превод - Виктория Колева

Участват актьорите:

Аня Пенчева, Веселин Плачков, Виктория Колева, Георги Ангелов, Иван Жунтовски и Михаил Лудин

Какво може да се обърка в дома на една екстравагантна лондонска домакиня (Аня Пенчева), която с помощта на млад моден дизайнер (Иван Жунтовски) подготвя изненада за съпруга си Роджър (Веселин Плачков)? Как всекидневната на този благоприличен дом ще се превърне в арена и въртоп от любовни недоразумения, в които попадат приятелката Дейзи (Виктория Колева) и нейният нищо неподозиращ мъж (Георги Ангелов). И как в епицентъра на този комичен фарс ще се окаже и един френски художник (Михаил Лудин). Има ли жертви на любовни измами? Или жизнеутвърждаващо ще установим, че понякога любовниците са в излишък.

За първи път на сцената на Плевенския театър:
Бляскавата комедия „Любовници в излишък“ е написана в началото на 90-те години от майстора на английския хумор Робир Хойдън. Това е типична ситуационна комедия, изпълнена с пищен хумор, жизненост и множество пикантни перипетии около две традиционни английски семейства и техните възможни или невъзможни любовници. Действието се развива в рамките на час в дома на иначе привидно благочестивото семейство, в което изненадващо попадат мним водопроводчик, френски художник, бивш ръгбист и екзотичен дизайнер… Предстоят изненади!

Британският автор Робин Хоудън започва стремителната си кариера на драматург още в средата на 80-те години на миналия век. Той е един от най-сръчните комедийни автори, майстор на фарса, неочакваните обрати и живия динамичен диалог. В традициите на английския хумор неговите персонажи са бъбриви, цветни, пълнокръвни и изобретателни. До днес комедиите на Робин Хоудън са превеждани на над 20 езика и са успешно поставяни по целия свят.